text: Det går skidt for cirkus Dannebrog
  10 juni 2015 kl. 09.43
  Ikke alene havde cirkus Dannebrog underskud, men det får også kritik fra revisoren, viser det netop offentliggjorte regnskab.
  Underskuddet i det seneste års regnskab var på 1,4 mio. kr., og der er en negativ egenkapital på 400.000 kr., skriver Finans.
  Forklaringen på underskuddet er ifølge ledelsen bl.a. »en sæson med ekstraordinært godt vejr, hvilket har haft en stor negativ indvirkning på befolkningens lyst til at gå i cirkus og dermed på antallet af solgte billetter.«
  Revisoren er kritisk: Ifølge ham har Dannebrog bl.a. ikke overholdt bogføringslovgivningen, og indberetning af skat og moms ikke er sket rettidigt, skriver Finans.
  